C 154/4
LV
Eiropas Savienības Oficiālais Vēstnesis
8.4.2022.
Eiropas Savienības Kombinētās nomenklatūras skaidrojumi (2022/C 154/04)
Saskaņā ar Padomes Regulas (EEK) Nr. 2658/87 (1) 9. panta 1. punkta a) apakšpunktu Eiropas Savienības Kombinētās nomenklatūras skaidrojumus (2) ar šo groza šādi.
402. lappusē:
Pozīcijas 9403 skaidrojumos pēc vārdiem “Šajā pozīcijā neietilpst “informācijas stendi”, piemēram, “ielu stendi” un “sarullējami plakāti”.” iekļauj šādu tekstu:
“Informācijas stendi ir projektēti tā, lai tos varētu viegli uzstādīt, novākt (salocīt/sarullēt) un pārvietot uz turieni, kur tie ir vajadzīgi.
Tie ir paredzēti izmantošanai ārpus telpām un/vai iekštelpās.
To mērķis galvenokārt ir sniegt informāciju un/vai reklamēt.
Līdz ar to saskaņā ar 94. nodaļas HS vispārīgo skaidrojumu otrās rindkopas (A) punktu tiem nav īpašību, kas piemīt mēbelēm, kuras izmanto, lai iekārtotu privātus mājokļus, viesnīcas, teātrus, birojus, skolas [..] vai kuģus, dzīvojamās piekabes u. tml.”
404. lappusē:
Pozīcijas 9403 skaidrojumos ietverto tabulu, kas atrodas aiz vārdiem “Piemēri informācijas stendiem, kuri klasificējami atbilstīgi to materiālam pozīcijā, kas aptver dažādus izstrādājumus no šā materiāla:”, svītro un aizstāj ar šādu tabulu:
“
Pamatne no cietas plastmasas, uz tās alumīnija rāmis ar plastmasas plāksni pa vidu, kuru no abām pusēm nosedz caurspīdīga PVC plēve.
Alumīnija pamatne un rāmis ar gumijas savienotājelementiem un caurspīdīgu PVC plēvi, kas pārklāj papīra loksni.
Pozīcija 7616 (pamatīpašības nosaka alumīnija rāmis).
Pozīcija 7616 (pamatīpašības nosaka alumīnija rāmis).
(1) Padomes Regula (EEK) Nr. 2658/87 (1987. gada 23. jūlijs) par tarifu un statistikas nomenklatūru un kopējo muitas tarifu (OV L 256, 7.9.1987., 1. lpp.).
(2) OV C 119, 29.3.2019., 1. lpp.